Ferdinand Peroutka

Ferdinand Peroutka (* 6. február 1895, Praha, Rakúsko-Uhorsko – † 20. apríl 1978, New York, New York, USA) bol český spisovateľ, dramatik a publicista liberálnej orientácie. Je považovaný za najvýznamnejšieho predstaviteľa českej demokratickej žurnalistiky.Ferdinand Peroutka  v publikaci KDO BYL KDO v našich dějinách ve 20. století.

Pôsobil ako redaktor denníka Tribuna (19191924), neskôr (192439) ako šéfredaktor revue Přítomnost. Jeho činnosť bola podporovaná prezidentom Česko-Slovenska T.G. Masarykom, ktorý pod rôznymi šiframi často do tohto časopisu prispieval. Bol členom kruhu tzv. „Pátečníkov“, čo bola skupina intelektuálov, ktorí sa schádzali v Čapkovej vile a niekedy aj u prezidenta Masaryka, najmä zámku v Lánoch. V rokoch 19241939 bol tiež politickým komentátorom Lidových novin.

Je autorom knihy úvah o českej národnej povahe Jací jsme a rozsiahleho diela o počiatkoch ČSR Budování státu (4 diely).

V roku 1933 vo svojom článku opísal M. R. Štefánika ako „prívrženca diktatúry so záľubou v okázalosti, trpiaca hromádka nervov, chorobne ctižiadostivý muž, ktorý chcel, aby ho iní ľutovali“.

V rokoch 19391945 bol väznený v nacistických koncentračných táboroch Dachau a Buchenwald.

Po vojne sa stal šéfredaktorom Svobodných novin (pod týmto názvom vychádzali predvojnové Lidové noviny) a týždenníka Dnešek Historie Přítomnosti(19451948), ktorý bol obdobou predvojnovej Prítomnosti. Názvy boli zmenené, pretože oba pôvodné tituly vychádzali i počas vojny, avšak s kolaborantskými redakciami. Kriticky vystupoval proti silnejúcim totalitným tendenciám.

V rokoch 19451946 bol poslancom Dočasného národného zhromaždenia (čes. Prozatimní Národní shromáždění) za Československou stranu národně socialistickou. V parlamente zasadal do parlamentných volieb v roku 1946.

Po februárovom prevrate odišiel do Spojených štátov, kde niekoľko rokov riadil česko-slovenské vysielanie Slobodnej Európy a spolupracoval s americkými periodikami.

V exile vydal niekoľko politických úvah a próz.

 Odkaz 
V roku 1995 bola pri príležitosti 100. výročia jeho narodenia zriadená novinárska Cena Ferdinanda Peroutku.

 Referencie 

 Iné projekty 

 Externé odkazy 


Kategória:Osobnosti z Prahy
Kategória:Českí spisovatelia
Kategória:Českí novinári
Kategória:Českí dramatici
Kategória:Českí historici
Kategória:Českí politickí spisovatelia
Kategória:Českí vedeckí spisovatelia
Kategória:Českí emigranti a exulanti
Kategória:Poslanci česko-slovenského Národného zhromaždenia
Kategória:Pracovníci Slobodnej Európy
Kategória:Väzni koncentračného tábora Buchenwald
Kategória:Väzni koncentračného tábora Dachau
Kategória:Pochovaní v Prahe
Kategória:Nositelia Radu T. G. Masaryka
Kategória:Osobnosti na českých poštových známkach